**मिति २०७२/१०/११ मा बसेको सचिव बैठकका निर्णयहरु**

|  |  |  |  |  |  |
| --- | --- | --- | --- | --- | --- |
| **क्र.सं.** | **निर्णयहरु** | **जिम्मेवार निकाय** | **सहयोगी**  **निकाय** | **अनुगमन गर्ने निकाय** | **समय सीमा** |
| १. | संसद भवनको निर्माण, सिंहदरवार पुरानो भवनको मर्मत एवं रेट्रोफिट, राष्ट्रिपति/उपराष्ट्रपति, सैनिक, सर्वोच्च अदालत, राष्ट्र बैंक समेतको मर्मत र रेट्रोफिट गर्ने कार्ययोजना पेश गर्ने। उक्त कार्यको संयोजन प्रधानमन्त्री तथा मन्त्रिपरिषद्को कार्यालय (आर्थिक तथा पूर्वाधार विकास महाशाखा) ले गर्ने। | शहरी विकास मन्त्रालय | भूमिसुधार तथा व्यवस्था मन्त्रालय र संस्कृति, पर्यटन तथा नागरिक उड्डयन मन्त्रालय | प्रधानमन्त्री तथा मन्त्रिपरिषद्को कार्यालय (आर्थिक पूर्वाधार महाशाखा) | १५ दिन |
| २. | वैदेशिक सहायताबाट संचालित आयोजनाहरुको पुस मसान्त भित्र Audited Project Account र असोज मसान्त भित्र Unaudited Project Account को प्रतिवेदन महालेखा परिक्षकको कार्यालय र सम्बन्धित दातृ निकायमा पठाइसक्नु पर्नेमा हालसम्म प्रतिवेदन नपठाउने निकायहरुले तुरुन्त प्रतिवेदन पठाइ सोको जानकारी महालेखा नियन्त्रक कार्यालय र प्रधानमन्त्री तथा मन्त्रिपरिषद्को कार्यालयलाई दिने। | सबै मन्त्रालयहरु | महालेखा नियन्त्रकको कार्यालय | महालेखा नियन्त्रकको कार्यालय | १५ दिन |
| ३. | Nepal Public Sector Accounting Standard (NPSAS) को तालीम प्राप्त गरेका सबै निकायहरुले NPSAS अनुसारको प्रतिवेदन महालेखा परीक्षकको कार्यालयमा उपलब्ध गराउने। | सबै मन्त्रालय | सम्बन्धित मन्त्रालयहरु | महालेखा नियन्त्रकको कार्यालय | १५ दिन |
| ४. | नेपाल सरकारले करीब रु १४ अर्व भन्दा बढी सोधभर्ना लिन बाँकी रहेको सन्दर्भमा अर्थ मन्त्रालय (वितीय व्यवस्था), शिक्षा मन्त्रालय, संघीय मामिला तथा स्थानीय विकास मन्त्रालय, भौतिक पूर्वाधार तथा यातायात मन्त्रालय आदि निकायले सम्बन्धित दातृ निकायसँग यथासमयमै शोध भर्ना माग गर्ने। | सम्बन्धित मन्त्रालयहरु | महालेखा नियन्त्रकको कार्यालय | अर्थ मन्त्रालय | १५ दिन |
| ५. | हेलो सरकार मार्फत प्रेषित जनगुनासोहरुको व्यवस्थापन सन्दर्भमा सम्बन्धित मन्त्रालयले फिल्डस्तरमै अनुगमन गरी जिल्लागत एवं कार्यालयगत रुपमा समीक्षा गर्ने। | सबै मन्त्रालयहरु | - | सम्बन्धित मन्त्रालयहरु | निरन्तर |
| ६. | पूँजीगत खर्चको बजेट १ अर्व भन्दा बढी भएका निकायहरुले पूँजीगत खर्चको प्रगतिलाई हरेक महिनामा समीक्षा गरी प्रधानमन्त्री तथा मन्त्रिपरिषद्को कार्यालयको आर्थिक पूर्वाधार महाशाखामा प्रतिवेदन पठाउने। | सम्बन्धित मन्त्रालयहरु | राष्ट्रिय योजना आयोग र अर्थ मन्त्रालय | प्रधानमन्त्री तथा मन्त्रिपरिषद्को कार्यालय | निरन्तर |
| ७. | नेपाली गार्मेन्टलाई संयुक्त राज्य अमेरिकामा Duty Free सहुलियत उपलब्ध भएको सन्दर्भमा त्यस्तो व्यवस्थाबाट नेपाली गार्मेन्ट क्षेत्रले अधिकतम लाभ प्राप्त गर्नको लागि उद्योग मन्त्रालयले अवधारणापत्र तयार गरी यससँग सम्बन्धित सरोकारवालाहरुको बैठक आयोजना गर्ने। | उद्योग मन्त्रालय | अर्थ मन्त्रालय र वाणिज्य मन्त्रालय | प्रधानमन्त्री तथा मन्त्रिपरिषद्को कार्यालय | १५ दिन भित्र |
| ८. | यसै वर्ष सम्पन्‍न गर्न सकिने उच्च प्राथमिकता प्राप्त जलविद्युत आयोजनाहरु वा निकट भविष्यमा सम्पन्‍न गर्न सकिने उच्‍च महत्वका जलविद्युत सम्बन्धी आयोजनाहरुलाई सहज रुपमा इन्धन उपलब्ध गराउने। | आपूर्ति मन्त्रालय | ऊर्जा मन्त्रालय | प्रधानमन्त्री तथा मन्त्रिपरिषद्को कार्यालय | निरन्तर |
| ९. | विभिन्‍न निकायहरुमा रहेका विविध प्रकारका कोषहरुको अद्यावधिक विवरण तयार गरी कोष उपयोगको स्थिति विश्‍लेषण सम्बन्धी प्रतिवेदन तयार गरी पेश गर्ने। | अर्थ मन्त्रालय | सबै मन्त्रालयहरु | प्रधानमन्त्री तथा मन्त्रिपरिषद्को कार्यालय | १ महिना |
| १०. | मन्त्रालयका सचिव र विभागिय प्रमुख वा कार्यालय प्रमुख वीच कार्यसम्पादन करार गर्न बाँकी रहेका निकायहरुले कार्यसम्पादन करार गर्ने। साथै करार बमोजिम कार्य भइरहेको/नभइरहेको सन्दर्भमा सम्बन्धित सचिवले अनुगमन गर्ने गराउने। | सम्बन्धित मन्त्रालयहरु | सामान्य प्रशासन मन्त्रालय | प्रधानमन्त्री तथा मन्त्रिपरिषद्को कार्यालय | ३ महिना |
| ११. | बेरुजु फर्छ्यौटमा प्रगति गर्न नसकेका निकायहरुले प्रगति पुर्‍याइ सोको विवरण आगामी बैठक पूर्व पेश गर्ने। | सम्बन्धित मन्त्रालयहरु | महालेखा परीक्षकको कार्यालय | प्रधानमन्त्री तथा मन्त्रिपरिषद्को कार्यालय | निरन्तर |
| १२. | आगामी आ.व. को लागि बजेट सिलिङ्ग निर्धारण गर्दा सुत्रमा आधारित रहेर जिल्लागत तथा निकायगत वितरण गर्न सबै मन्त्रालयले सूचक तयार गर्ने र राष्ट्रिय योजना आयोगले समग्र समन्वय गरी कार्यान्वयन गर्ने व्यवस्था मिलाउन अनुरोध गर्ने। | राष्ट्रिय योजना आयोग | सम्बन्धित मन्त्रालयहरु | प्रधानमन्त्री तथा मन्त्रिपरिषद्को कार्यालय | - |